கேள்வி: உயர்ந்த மனிதன் என்பது என்ன?
பதில்: ''உயர்ந்த மனிதன்'' (''Uyarndha Manithan'') 1968 ஆம் ஆண்டு வெளிவந்த தமிழ்த் திரைப்படமாகும்.[http://www.tamilthiraiulagam.com/films/filmslist/filmslist1968.html]. ஜாவர் சீதாராமன் எழுத கிருஷ்ணன்-பஞ்சு இயக்கினார். இந்தப் படத்தை ஏவிஎம் சார்பில் ஏ. வி. மெய்யப்பன், எம். சரவணன், எம். குமரன், எம். முருகன் ஆகியோர் தயாரித்தனர். இத்திரைப்படத்தில் சிவாஜி கணேசன், வாணிஸ்ரீ, சௌகார் ஜானகி, சிவகுமார், பாரதி (நடிகை) மற்றும் பலரும் நடித்திருந்தனர். இப்படத்திற்கு எம். எஸ். விஸ்வநாதன் இசையமைத்தார். பாடல் வரிகளை வாலி (கவிஞர்) எழுதினார். இந்தப் படம் சிவாஜி கணேசனின் 125வது படமாகும். இது 1966 ஆம் ஆண்டு வெளிவந்த பெங்காலி திரைப்படமான உத்தர புருஷ் என்ற படத்தின் மறுஆக்கம் ஆகும். 1968 நவம்பர் 29 அன்று வெளியான உயர்ந்த மனிதன், 125 நாட்களுக்கும் மேலாக திரையரங்குகளில் ஓடி வணிக ரீதியாக வெற்றி பெற்றது. இந்த படம் 16வது தேசிய திரைப்பட விருதுகளில் சிறந்த பின்னணிப் பாடகிக்கான தேசிய திரைப்பட விருது பி. சுசீலாவுக்கு "பால் போலவே" பாடலுக்காக பெற்றுத்தது. இது சிறந்த திரைப்படத்துக்கான தமிழ்நாட்டு அரசின் திரைப்பட விருது (முதல் பரிசு) மற்றும் சிறந்த இயக்குநருக்கான தமிழக அரசு திரைப்பட விருது உட்பட நான்கு தமிழ்நாடு அரசு திரைப்பட விருதுகள் பெற்றது.